 Ìṣẹlẹ Èkó: Aáwọ Ọbàkan sọ ilé di áláwọ méjì Ìṣẹlẹ Èkó: Aáwọ Ọbàkan sọ ilé di áláwọ méjì Ilé náà, tí kò dín ní àádọta ọdún, la gbọ pé ẹni tó nií ti kú. Àmọṣá ṣe wọn ní bí iná bá kú, yóò fi eérú bojú, èyí ló mú àwọn ọmọ rẹ méjì, tí wọn jẹ ọkùnrin àti obìnrin, jogún ilé náà. Ilé yìí sàfihàn pé ààrin àwọn tó ni kò gún Lẹyìn aáwọ tó wáyé láààrín wọn. kí wọn tó pín ilé náà fún wọn, ó fojú hàn gbangba pé ààrin àwọn ọmọ tó jogún ilé náà kò gún. Ń ṣe ni wọn fi òpó kan pín ilé náà sí méjì níwájú, tí wọn tún apákan se, tí wọn sì fi apá kejì sílẹ sí ipò àtijọ tó wà tẹlẹ. Bí ilé yìí se rí kò se àkóbá fún àwọn ayálégbé ibẹ. Lásìkò àbẹwò BBC Yorùbá sí ilé yìí ládúgbò Bámgbósé, a gbọ pé èyí obìnrin ló mú apá òsì ilé náà, nígbàtí ọkùnrin mú apá ọtún. Àwọn iròyin tì ẹ leè ní ìfẹ síí: Àwọn ayálégbé tó bá wa sọrọ ni, ẹnu àwọn ọmọ náà kò ṣọkan lórí ilé yìí, bẹẹ ni ọwọ èyí obìnrin rí jájẹ ju ti ọkùnrin lọ. Iṣẹ kò ní pẹ bẹrẹ lórí abala kejì ilé náà Abala tí wọn sì túnṣe yìí jẹ ti obìnrin nígbàtí abala tí kò rí àtúnṣe náà jẹ ti ọkùnrin. Àwọn ayálégbé inú ilé náà ní, bí ó tilẹ jẹpé ààrin àwọn ọmọ tó jogún ilé náà kò gún, síbẹ èyí kò ní ipa kankan lórí àwọn, pẹlú àfikún pé, isẹ kò níí pẹ bẹrẹ ní abala kejì ilẹ náà. BBC Yorùbá tiẹ gbọ pé ìjọba ìpínlẹ Èkó ti dásí ìsẹlẹ náà. : Ìyàlẹnu ńlá ló jẹ fáwọn èèyàn tó ń kọjá ní àdúgbò Bámgbóṣé, lágbègbè Lagos Island nílùú Èkó nítorí ilé alájà méjì yìí tó wà lágbègbè náà, tó jẹ abala méjì ọtọọtọ. 